open-index/open-wikipedia-markdown huggingface dataset:
নেল্লোর রেলওয়ে স্টেশন

**নেল্লোর রেলওয়ে স্টেশন** (স্টেশন কোড:NLR  ) হল ভারতের অন্ধ্র প্রদেশ রাজ্যের নেলোর শহরের একটি রেলওয়ে স্টেশন। এটি বিজয়ওয়াড়া-গুদুর বিভাগে অবস্থিত এবং দক্ষিণ কোস্ট রেলওয়ে জোন (পূর্বে দক্ষিণ মধ্য রেলওয়ে অঞ্চল ) এর বিজয়ওয়াড়া রেলওয়ে বিভাগের অধীনে পরিচালিত হয়। 

## ইতিহাস
বিজয়ওয়াড়া-চেন্নাই লিঙ্কটি 1899 সালে প্রতিষ্ঠিত হয়েছিল।  চিরালা-এলাভুর অংশটি 1980-81 সালে বিদ্যুতায়িত হয়েছিল। 

## শ্রেণিবিভাগ
আয় এবং বহির্মুখী যাত্রীদের পরিচালনার পরিপ্রেক্ষিতে, নেলোরকে একটি *নন-সাবরবান গ্রেড-3 (NSG-3)* রেলওয়ে স্টেশন হিসাবে শ্রেণীবদ্ধ করা হয়েছে।  2017-18 এবং 2022-23 সময়ের জন্য ভারতীয় রেলওয়ে স্টেশনগুলির পুনঃশ্রেণীকরণের উপর ভিত্তি করে, একটি NSG-3 বিভাগের স্টেশন  -  কোটির মধ্যে আয় করে এবং  যাত্রী পরিচালনা করে।  এটি আদর্শ স্টেশন স্কিমের জন্য নির্বাচিত হয়েছে, যা ভারতীয় রেলওয়ে দ্বারা স্টেশনগুলির আপগ্রেডেশনের একটি প্রকল্প।  

## কাঠামো এবং সুযোগ-সুবিধা
নেলোর রেলওয়ে স্টেশনে ৪টি প্ল্যাটফর্মে এসকেলেটর রয়েছে।  SCR সম্প্রতি নেলোর স্টেশনে স্বয়ংক্রিয় টিকিট ভেন্ডিং মেশিন (ATVM) ইনস্টল করেছে।  এটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।  ১৩২টি এক্সপ্রেস ট্রেন এবং ৬টি প্যাসেঞ্জার ট্রেন এবং ২টি ইএমইউ/ডিএমইউ সহ দৈনিক ১৪০ 0টি ট্রেন এই স্টেশন দিয়ে যাচ্ছে।  নেলোর রেলওয়ে স্টেশনটি দেশের 28তম পরিচ্ছন্ন রেলওয়ে স্টেশন হিসাবে স্থান পেয়েছে।  রেলপথ মন্ত্রক ঘোষণা করেছে যে নেলোর রেলওয়ে স্টেশনটিকে বিশ্বমানের সুযোগ-সুবিধা দিয়ে পরিবর্তিত করা হবে এবং 100 কোটি টাকা দিয়ে "রেলওয়ে স্টেশনগুলির পুনর্বিন্যাস" এর উচ্চাভিলাষী প্রকল্পের অধীনে এর চেহারাকে সুন্দর করা হবে। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:বিজয়ওয়াড়া রেলওয়ে বিভাগ
বিএনএফডি সুন্দরবন

বাংলাদেশ নৌবাহিনী ফ্লোটিং ড্রাইডক (সংক্ষেপেঃ বিএনএফডি) সুন্দরবন বাংলাদেশ নৌবাহিনীর একটি ভাসমান ড্রাইডক। এই জাহাজটি এবং জাহাজের সাথে সংশ্লিষ্ট সকল কর্মকর্তা-কর্মচারী, শ্রমিক এবং অন্যান্য সদস্য নৌবাহিনীর যুদ্ধজাহাজসহ সামরিক সরঞ্জামাদি ও সাবমেরিনের সুষ্ঠু রক্ষণাবেক্ষণ, মেরামত এবং আধুনিকায়নের জন্য বিএন ডকইয়ার্ড সর্বোচ্চ দেশপ্রেম ও পেশাগত দক্ষতা প্রদর্শন করে চলেছে। ইতোমধ্যে ফ্লোটিং ড্রাইডক বিএনএফডি সুন্দরবন যাত্রা শুরুর পর হতে দেশি-বিদেশী ৭০৭টি বাণিজ্যিক জাহাজ ও যুদ্ধজাহাজের সফল ডকিং ও রক্ষণাবেক্ষণ সম্পন্ন করেছে।

## ইতিহাস

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ভাবে নৌবাহিনীর সকল যুদ্ধজাহাজের রক্ষণাবেক্ষণের সিদ্ধান্ত গ্রহণ করে। সে অনুযায়ী শিপইয়ার্ড জোজো লোজোভিনা-মোসর (টিটো শিপইয়ার্ড), ট্রোগির, ক্রোয়েশিয়া থেকে বাংলাদেশ নৌবাহিনীর জন্য ভাসমান ড্রাইডক জাহাজ সংগ্রহের পদক্ষেপ নেয়া হয়। এরই ধারাবাহিকতায় ১৫ আগস্ট, ১৯৮০ সালে বিএনএফডি সুন্দরবন নামে বাংলাদেশ নৌবাহিনীতে কমিশন লাভ করে।

## বৈশিষ্ট্য ও যান্ত্রিক কাঠামো

বিএনএফডি সুন্দরবন জাহাজটির দৈর্ঘ্য , প্রস্থ  এবং গভীরতা । জাহাজটির সর্বোচ্চ উত্তোলন ক্ষমতা ৩,৫০০ টন।

## তথ্যসূত্র

বিষয়শ্রেণী:বাংলাদেশ নৌবাহিনীর জাহাজ
পশুপতি চট্টোপাধ্যায়

**পশুপতি চট্টোপাধ্যায়** (২১ আগস্ট ১৯০৬ – ১৯৯১) একজন ভারতীয় চলচ্চিত্র পরিচালক ও চিত্রনাট্যকার, যিনি ১৯৪০ ও ১৯৫০ দশকে বেশ কিছু বাংলা চলচ্চিত্র পরিচালনা করেছিলেন।

## চলচ্চিত্রের তালিকা
*অভিনেত্রী (১৯৪০) (চিত্রনাট্যকার) 
### পরিচালক
# পরিনীতা (১৯৪২)
# শেষ রক্ষা ( ১৯৪৪
# প্রিয়তমা (১৯৪৮)
# আকর্ষণীয় (১৯৪৮)
# স্বামী (১৯৪৯)
# নষ্টনীড় (১৯৫১)
# নিষ্কৃতি (১৯৫৩)
# ষোড়শী (১৯৫৪)
# নিষিদ্ধ ফল (১৯৫৫)
# মামলার ফল (১৯৫৬)
# মৃতের মর্ত্যে আগমন (১৯৫৯)
## তথ্যসূত্র

## বহিঃসংযোগ
* 

বিষয়শ্রেণী:১৯০৬-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:চলচ্চিত্র পরিচালক
বিষয়শ্রেণী:চিত্রনাট্যকার
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় ব্যক্তি
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
পশ্চিমবঙ্গের হিন্দি বিরোধী আন্দোলন

**[[পশ্চিমবঙ্গ|পশ্চিমবঙ্গের]] [[হিন্দি বিরোধী আন্দোলন]]** ভারতে ধারাবাহিকভাবে সংগঠিত হয়। আন্দোলনগুলি মূলত সামাজিক মাধ্যম ও পথসভা বা বিক্ষোভ ও ডেপুটেশন জমাদানের মাধ্যমে পরিচালিত হয়েছিল। পথসভা বা বিক্ষোভ ও ডেপুটেশন জমাদানের কর্মসূচি প্রারম্ভিক সময়ে মূলত কলকাতা শহর বা কলকাতা মহানগর অঞ্চল কেন্দ্রিক হলেও পরবর্তী সময়ে পশ্চিমবঙ্গের বিভিন্ন বিভাগীয় শহর ও জেলা শহরে বিস্তার লাভ করে। এই সকল আন্দোলনগুলি আমরা বাঙালি, বাংলা পক্ষ ও জাতীয় বাংলা সম্মেলনের মত সংগঠনের দ্বারা সংঘটিত হয়েছিল।

একবিংশ শতকের দ্বিতীয় দশকের শেষের সমকাল থেকে পশ্চিমবঙ্গের বিভিন্ন প্রতিষ্ঠানের নামফল, জাতীয় সড়কের ও কলকাতা মেট্রোর নির্দেশনা ফলক বাংলা ব্যতিরকে হিন্দি বা হিন্দি ও ইংরেজি ভাষার ব্যবহার বিরুদ্ধে বিভিন্ন সংগঠন পথসভা ও আন্দোলন পরিচালনা করেছে। কলকাতা মেট্রো রেলের স্মার্ট কার্ডে শুধু মাত্র হিন্দি ও ইংরেজি ভাষা ব্যবহার করা হত। এই বিষয়ে বাংলা পক্ষ প্রতবাদে অবতীর্ণ হয়েছিল এবং বাংলা ভাষী রাজ্যে বাংলা ভাষা ব্যবহার না হওয়া ও সেই সঙ্গে বাংলাকে ব্যতি রেখে হিন্দি ব্যবহাররে বিষয়টি তুলে ধরেছিল। এই প্রতিবাদের পরে বাংলা ভাষাকে কলকাতা মেট্রো রেলের স্মার্ট কার্ডে স্থান দেওয়া হয়েছিল। 

## বাঙালি জাতীয়তাবাদী সংগঠনের আন্দোলন
বাঙালি জাতীয়তাবাদী সংগঠন বাংলা পক্ষ অহিন্দিভাষীদের উপর হিন্দি ও উর্দু ভাষা চাপিয়ে দেওয়া তথা তাদের ভাষায় হিন্দি সাম্রাজ্যবাদের বিরুদ্ধে কাজ করে থাকে। সংগঠনটি মূলত ভাষাগত ভিত্তিতে সংগঠিত হয় এবং তারা ভারতে বাঙালি সংস্কৃতিকে রক্ষা করার লক্ষ্যে পরিচালিত হয়।

একই উদ্দেশ্যে ৯ ডিসেম্বর ২০১৯-এ বাংলা পক্ষ থেকে পৃথক হয়ে জাতীয় বাংলা সম্মেলন গঠিত হয়েছিল। জাতীয় বাংলা সম্মেলন কলকাতা ও পশ্চিমবঙ্গের বিভিন্ন প্রান্তে "হিন্দি আরোপ"-এর বিরোধিতা করেছিল। এই আন্দোলনগুলির উদ্দেশ্য হলো বাঙালিদের উপর "হিন্দি আরোপ" ও কেন্দ্রীয় সরকারের জাতীয় শিক্ষানীতির বিরোধিতা।

## ২০২১-এর আন্দোলন
ইন্ডিয়ান অ্যাসোসিয়েশন ফর দ্য কালটিভেশন অব সায়েন্স ১৯ মার্চ ২০২১-এ প্রতিষ্ঠানের কর্মীদের উদ্দেশ্যে একটি বিজ্ঞপ্তি জারি করেছিল, যেখানে উল্লেখ করা হয়েছিল, যে প্রতিষ্ঠানে লিখিত যোগাযোগের ক্ষেত্রে ৫৫% হিন্দি ভাষায় সম্পন্ন করতে হবে। এটি বিজ্ঞান মন্ত্রণালয়ের অধিন্যাস্ত বিজ্ঞান ও প্রযুক্তি বিভাগের (ডিএসটি) হিন্দি সেল ২০২১ সালের ফেব্রুয়ারি মাসে আইএসিএস-কে একটি বিজ্ঞপ্তি পাঠানোর পরে শুরু হয়েছিল, বিজ্ঞপ্তিটি উল্লেখ করেছিল যে প্রতিষ্ঠানটি ১৯৬৩ সালের সরকারী ভাষা আইন দ্বারা নির্ধারিত প্রয়োজনীয় লক্ষ্যমাত্রা পূরণ করতে ব্যর্থ হয়েছে। বিজ্ঞপ্তিটি আইএসিএস-এর অভ্যন্তরীণ যোগাযোগের ত্রৈমাসিক পর্যালোচনা অনুসরণ করে পাঠানো হয়েছিল। ঘটনাটি পশ্চিমবঙ্গের শিক্ষাবিদদের মধ্যে প্রচলিত হিন্দি বিরোধী মনোভাব প্রকাশ করেছিল। চিঠিতে কর্মীদের বলা হয়েছিল যে সমস্ত যোগাযোগের ৫৫ শতাংশ হিন্দি ভাষায় সম্পন্ন করতে হবে এবং কমপক্ষে ৩৩ শতাংশ "ফাইলে লেখা নোটিং" হিন্দিতে হওয়া উচিত। বিশ্ববিদ্যালয়ে হিন্দি চাপানোর বিরুদ্ধে কর্মীরা প্রতিবাদের আয়োজন করেছিল। শিক্ষার্থীরা বিদ্যায়তনের মাঠে "নো হিন্দি ইমপোজিশন" লিখে সামাজিক দূরত্ব বজায় রেখে প্রতিবাদে দাঁড়িয়েছিল। তবে বিজ্ঞপ্তিটি কেবলমাত্র প্রশাসনিক কর্মীদের জন্য ছিল।

## আরও দেখুন
* ভারতে বাঙালি বিরোধী মনোভাব
* ভারতে বাংলা ভাষা আন্দোলন – ভারতে বাংলা ভাষা প্রতিষ্ঠা করার জন্য আন্দোলন

## তথ্যসূত্র

বিষয়শ্রেণী:হিন্দি বিরোধী আন্দোলন
বিষয়শ্রেণী:পশ্চিমবঙ্গের ইতিহাস (১৯৪৭–বর্তমান)
বিষয়শ্রেণী:হিন্দি
বিষয়শ্রেণী:বাঙালি জাতীয়তাবাদ
বিষয়শ্রেণী:ভারতে ভাষা আন্দোলন
কাতারে হিন্দুধর্ম

হিন্দুধর্ম কাতারে দ্বিতীয় বৃহত্তম ধর্ম। দেশটিতে ৪২২,১১৮ জন হিন্দু রয়েছে, যা মোট জনসংখ্যার ১৫.১% । অনেক হিন্দু দক্ষিণ ও দক্ষিণ-পূর্ব এশিয়ার।

## জনসংখ্যা

## মন্দির

* দোহা মা দূর্গা দেবী মন্দির
* পুলিকুল মন্দির, দোহা, কাতার
* ধুলাবাড়ি প্রণামী মন্দির, দোহা, কাতার

## আরো দেখুন

* এশিয়ায় হিন্দুধর্ম
* দেশ অনুযায়ী হিন্দুধর্ম
* হিন্দু সাম্রাজ্য এবং রাজবংশের তালিকা

## তথ্যসূত্র


## বহিঃসংযোগ


বিষয়শ্রেণী:কাতারে ধর্ম
বিষয়শ্রেণী:এশিয়ায় হিন্দুধর্ম
বিষয়শ্রেণী:মধ্যপ্রাচ্যে হিন্দুধর্ম
বিষয়শ্রেণী:দেশ অনুযায়ী হিন্দুধর্ম
বানৌজা এলসিটি ১০১

বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি ১০১ একটি টাইপ ০৬৯ ইউচীন-শ্রেণীর ল্যান্ডিং ক্রাফট ট্যাংক (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

## ইতিহাস

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে সমরাস্ত্র সংগ্রহের সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য ল্যান্ডিং ক্রাফট ট্যাংক (এলসিটি) জাহাজ ক্রয়ের পদক্ষেপ নেয়া হয়। এরই ধারাবাহিকতায় কাইলিং শিপইয়ার্ডে উভচর জাহাজটি নির্মিত হয়। অবশেষে ১৯৮৬ সালে বানৌজা এলসিটি ১০১ জাহাজটি বাংলাদেশ নৌবাহিনীতে কমিশন লাভ করে।

## বৈশিষ্ট্য ও যান্ত্রিক কাঠামো

বানৌজা এলসিটি ১০১ জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি  ডিজেল ইঞ্জিন। যার ফলে জাহাজটির সর্বোচ্চ গতিবেগ । এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।

## রণসজ্জা

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি সিআইএস-৫০ ১২.৭ মিমি বিমান-বিধ্বংসী মেশিনগান

* এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।

## তথ্যসূত্র

*
*

বিষয়শ্রেণী:বাংলাদেশ নৌবাহিনীর জাহাজ
বার্মা এ্যাথলেটিক এসোসিয়েশন মাঠ

**বার্মা অ্যাথলেটিক অ্যাসোসিয়েশন মাঠ** ( **বিএএ গ্রাউন্ড** নামে পরিচিত ) বার্মার রেঙ্গুনের (বর্তমান মিয়ানমারের ইয়াঙ্গুন) একটি ক্রিকেট মাঠ ছিল। এটি ১৯০৬ সালে শহরের মিঙ্গালা শহরতলীর রেল স্টেশনের উত্তর দিকের একটি পুকুর ভরাট করে মাঠ হিসাবে নির্মিত হয়েছিল, যা ১৯০৯ সালে সম্পন্ন হয়েছিল। যেখানে ক্রিকেট, ফুটবল এবং টেনিসের মতো অনেক খেলা অনুষ্ঠিত হয়েছিল। এর আগে রেঙ্গুনের ব্রিটিশরা প্যরেড ময়দানে খেলাধুলা করতেন।

এই মাঠে প্রথম এবং একমাত্র রেকর্ড করা ম্যাচটি ১৯২৭ সালে হয়েছিল। সেবছর সফরকারী মেরিলেবোন ক্রিকেট ক্লাব স্বাগতিক বার্মার বিপক্ষে তার একমাত্র প্রথম-শ্রেণীর ম্যাচ খেলেছিল। ম্যাচটি শেষ হয় বার্মার বড় পরাজয়ে। বার্মায় ক্রিকেট (যা সেই সময়ে ব্রিটিশ রাজের অংশ হিসেবে পরিচালিত হত) ছিল মূলত ব্রিটিশ কর্মকর্তাদের খেলা। ১৯৪৮ সালে বার্মিজ স্বাধীনতার সাথে সাথে, দেশে ক্রিকেট খেলার প্রচলন অনেকাংশে কমে যায়। মাঠটিকে সংস্কার করা হয় এবং ১৯৫৩ সালে বোগিওক অং সান স্টেডিয়াম নামে নামকরণ করা হয়।

## তথ্যসূত্র

## বহিঃসংযোগ
* বিএএ গ্রাউন্ড, ক্রিকেট আর্কাইভে রেঙ্গুন

বিষয়শ্রেণী:মিয়ানমারের ক্রিকেট মাঠ
বিষয়শ্রেণী:ইয়াঙ্গুনের ভবন ও স্থাপনা
বিষয়শ্রেণী:১৯০৯-এ এশিয়ায় প্রতিষ্ঠিত
বিষয়শ্রেণী:১৯০৯-এ সম্পন্ন ক্রীড়া মাঠ
বোগিওক অং সান স্টেডিয়াম

**বোগিওক অং সান স্টেডিয়াম** () মিয়ানমারের ইয়াঙ্গুন শহরের পুরনো অংশে মিঙ্গালা টাউংনাউন্ট শহরতলীতে অবস্থিত ১৯০৬ সালে নির্মিত এবং ১৯০৯ সালে চালু হওয়া একটি বহুমুখী স্টেডিয়াম। বার্মার ব্রিটিশ শাসন চলাকালে নির্মিত ক্রীড়াস্থানটি মূলত ক্রিকেট খেলার জন্য ব্যবহার হতো। এছাড়াও ফুটবল ও টেনিস খেলা হয়েছে। প্রাথমিক নির্মাণের পর ১৯৫৮ থেকে ১৯৬০ সালে এটির সংস্কার ও উন্নয়ন চলে। বিভিন্ন জাতীয় ও আন্তর্জাতিক ক্রীড়া প্রতিযোগিতার পাশাপাশি এটি স্মারক প্রদর্শনী আয়োজনের স্থান হিসেবে ব্যবহৃত হয়েছে।

## ইতিহাস
১৯০৬ সালে মাঠের ভূমি অধিগ্রহণ করা হয়। উন্নয়ন ও নির্মাণ শেষে ১৯০৯ সালে বার্মা এ্যাথলেটিক এসোসিয়েশন মাঠ নামে উদ্বোধন করা হয়। এটি ১৯৩৫ সালে ৪০০ মিটার (১৩০০ ফুট) দৌড়ের ট্র্যাক বসানো হয়। বার্মা স্বাধীনতা অর্জনের পর মাঠটি স্টেডিয়ামে রূপান্তর করা হয়। ১৯৫৩ সালের ১৭ অক্টোবর সংস্কার ও দর্শক বসার গ্যালারী নির্মাণের পর অং সানের নামে নামকরণ করা হয়, ১৯৫৮ সালে দ্বিতল দর্শক বসার গ্যালারী সংযুক্ত করা হয়। ১৯৫৯-১৯৬০ সালে দ্বিতীয় সাউথ ইস্ট এশিয়ান পেনিনসুলার গেমস উপলক্ষ্যে পুনরায় সংস্কার করা হয়। ৪০,০০০ আসনবিশিষ্ট স্টেডিয়ামটি ১৯৮০-এর দশকের মাঝামাঝি পর্যন্ত এটি দেশের জাতীয় স্টেডিয়াম ছিল। স্টেডিয়ামটি ১৯৬১ এবং ১৯৬৯ সালে সাউথ ইস্ট এশিয়ান পেনিনসুলার গেমসের প্রধান ভেন্যু ছিল।

## ব্যবহার
স্টেডিয়ামটিতে ১৯২৭ সালে স্বাগতিক বার্মা ও সফরকারী মেরিলেবোন ক্রিকেট ক্লাবের মধ্যে প্রথম শ্রেণীর ক্রিকেট ম্যাচ অনুষ্ঠিত হওয়ার রেকর্ড আছে। যদিও এটি এখন আর আন্তর্জাতিক পর্যায়ের প্রতিযোগিতার জন্য পছন্দের স্থান নয়, স্টেডিয়ামটি এখনও মিয়ানমার ন্যাশনাল লিগ ফুটবল ম্যাচের জন্য ব্যাপকভাবে ব্যবহৃত হয়। এটি ইয়াঙ্গুন ইউনাইটেড ফুটবল ক্লাবের স্বাগতিক মাঠ। স্টেডিয়ামের গ্যালারির নীচে একটি ব্যয়ামাগার আছে। আউটডোর স্টেডিয়ামের পাশে অবস্থিত অং সান ন্যাশনাল ইনডোর স্টেডিয়ামটি ইনডোর ক্রীড়া প্রতিযোগিতার জন্য ব্যবহৃত হয়। এখানে বিভিন্ন জাতীয় ও আন্তর্জাতিক প্রতিযোগিতা ছাড়াও বিশেষ স্মারক প্রদর্শনী 'হলিডে অন আইস' অনুষ্ঠিত হয়েছিল।

## চিত্রশালা

চিত্র:Aung San Stadium October 2022.jpg| স্টেডিয়ামের মূল প্রবেশ ফাটক
চিত্র:Myanmar league football at Aung San stadium 01.jpg| একটি গ্যালারী
চিত্র:Myanmar league football at Aung San stadium 02.jpg|মিয়ানমার জাতীয় লিগের খেলা চলাকালীন মুহূর্ত


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:সাউথ ইস্ট এশিয়ান গেমসের ফুটবল মাঠ
বিষয়শ্রেণী:সাউথ ইস্ট এশিয়ান গেমসের এ্যাথলেটিক্সের মাঠ
বিষয়শ্রেণী:মিয়ানমারের বহুমুখী স্টেডিয়াম
বিষয়শ্রেণী:মিয়ানমারের মল্লক্রীড়া মাঠ
বিষয়শ্রেণী:মিয়ানমারের ফুটবল মাঠ
বিষয়শ্রেণী:ইয়াঙ্গুনের ভবন ও স্থাপনা
বিষয়শ্রেণী:ইয়াঙ্গুনে ক্রীড়া
বিষয়শ্রেণী:১৯০৯-এ মিয়ানমারে প্রতিষ্ঠিত
বিষয়শ্রেণী:১৯০৯-এ প্রতিষ্ঠিত ক্রীড়া স্থাপনা
আবুল হাসান আলী হাসানী নদভী সম্পর্কিত নিবন্ধসমূহ

ডান|220x220পিক্সেল
আবুল হাসান আলী হাসানী নদভী সম্পর্কিত নিবন্ধ:
* আবুল হাসান আলী হাসানী নদভী
* আবুল হাসান আলী হাসানী নদভীর গ্রন্থপঞ্জি
* আবুল হাসান আলী হাসানী নদভীর কালপঞ্জি
* আবুল হাসান আলী হাসানী নদভীর দাওয়াতি চিন্তাধারা
* আবুল হাসান আলী হাসানী নদভীর উপর লিখিত গ্রন্থপঞ্জি

;লিখিত বই
* *[[আরকানে আরবাআ]]*
* *[[আল মুরতাজা]]*
* *[[ইসলামি দেশগুলোর জন্য স্বাধীন ইসলামি শিক্ষাব্যবস্থা]]*
* *[[ঈমান ও বস্তুবাদের সংঘাত]]*
* *[[কাদিয়ানী সম্প্রদায়: তত্ত্ব ও ইতিহাস]]*
* *[[কারওয়ানে মদীনা]]*
* *[[কারওয়ানে যিন্দেগী]]*
* *[[কাসাসুন নাবিয়্যিন]]*
* *[[নতুন তুফান ও তার প্রতিরোধ]]*
* *[[নবীয়ে রহমত]]*
* *[[নুকুশে ইকবাল]]*
* *[[পুরানে চেরাগ]]*
* *[[ভারতবর্ষে মুসলমানদের অবদান]]*
* *[[মাওলানা ইলিয়াস রহ. ও তাঁর দীনি দাওয়াত]]*
* *[[মুসলমানদের পতনে বিশ্ব কী হারালো?]]*
* *[[মুসলিম বিশ্বে ইসলাম ও পাশ্চাত্য সভ্যতার দ্বন্দ্ব]]*
* *[[মুসলিম লেখক ও প্রাচ্যবিদদের ইসলাম বিষয়ক গবেষণামূলক মূল্যায়ন ও পর্যালোচনা]]*
* *[[শাহ আব্দুল কাদির রায়পুরী রহ. (বই)|শাহ আব্দুল কাদির রায়পুরী রহ.]]*
* *[[সংগ্রামী সাধকদের ইতিহাস]]*
* *[[সীরাতে রাসুলে আকরাম]]*
* *[[সীরাতে সৈয়দ আহমদ শহীদ]]*
* *[[হায়াতে আবদুল হাই]]*
* *[[হায়াতে শায়খুল হাদিস]]*

;প্রতিষ্ঠিত সংগঠন
* পয়ামে ইনসানিয়াত
* মজলিসে তাহকিকাত ওয়া নাশরিয়াতে ইসলাম
* নিখিল ভারত মুসলিম মজলিসে মুশাওয়ারাত
* বিশ্ব মুসলিম লীগ
* অল ইন্ডিয়া মুসলিম পার্সোনাল ল বোর্ড
* অক্সফোর্ড সেন্টার ফর ইসলামিক স্টাডিজ
* দ্বীনি তালিমি কাউন্সিল
* বিশ্ব ইসলামি সাহিত্য সংগঠন
* জামিয়া আল-হুদা

;পরিবার
* রাবে হাসানী নদভী (ভাগ্নে)
* ওয়াজেহ রশিদ নদভী (ভাগ্নে)

;শিষ্য
* ইউসুফ কারযাভী
* আকরাম নদভী
* আবু সাঈদ মুহাম্মদ ওমর আলী
* কালিম সিদ্দিকী
* রাবে হাসানী নদভী
* সুলতান যওক নদভী

বিষয়শ্রেণী:আবুল হাসান আলী হাসানী নদভী
বিষয়শ্রেণী:দেওবন্দি সম্পর্কিত তালিকা
বিষয়শ্রেণী:তালিকা
আনহেল কোরেয়া

**আনহেল মার্তিন কোরেয়া মার্তিনেস** (, ; জন্ম: ৯ মার্চ ১৯৯৫; **আনহেল কোরেয়া** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

২০১৫ সালে, কোরেয়া আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ২২ ম্যাচে ৩টি গোল করেছেন।

## প্রারম্ভিক জীবন
আনহেল মার্তিন কোরেয়া মার্তিনেস ১৯৯৫ সালের ৯ই মার্চ তারিখে আর্জেন্টিনার রোসারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোরেয়া আর্জেন্টিনা অনূর্ধ্ব-২০ এবং আর্জেন্টিনা অলিম্পিক দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৫ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ১৩ ম্যাচে অংশগ্রহণ করে ৭টি গোল এবং একটি শিরোপা জয়লাভ করেছেন।

২০১৫ সালের ৪ঠা সেপ্টেম্বর তারিখে, ২০ বছর, ৫ মাস ও ২৬ দিন বয়সে, ডান পায়ে ফুটবল খেলায় পারদর্শী কোরেয়া বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় এজেকিয়েল লাভেজ্জির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৭–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে কোরেয়া সর্বমোট ৩ ম্যাচে ১টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:আর্জেন্টিনার অলিম্পিক ফুটবলার
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:সান লোরেন্সো আলমাগ্রোর খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:রোসারিওর (সান্তা ফে) ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
ক্ষুদ্র নৃগোষ্ঠীর সাংস্কৃতিক ইনস্টিটিউট, খাগড়াছড়ি

**ক্ষুদ্র নৃগোষ্ঠীর সাংস্কৃতিক ইনস্টিটিউট** বাংলাদেশের খাগড়াছড়ি জেলার, খাগড়াছড়ি সদর উপজেলায় অবস্থিত। বৃহত্তর পার্বত্য চট্টগ্রাম অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ২০০৩ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।

## ইতিহাস
১৯৭৮ সালে রাঙামাটিতে *উপজাতীয় সাংস্কৃতিক ইনস্টিটিউট* প্রতিষ্ঠার ফলে অন্যান্য দুই পার্বত্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে ২০০৩ সালে বাংলাদেশ শিল্পকলা একাডেমীর একটি প্রকল্পের মাধ্যমে খাগড়াছড়ি উপজাতীয় সাংস্কৃতিক ইনস্টিটিউট নামে প্রতিষ্ঠা করে একে প্রধান কার্যালয়ে রূপান্তর করা হয়। পরবর্তীতে ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে ইনস্টিটিউটের নাম পরিবর্তন করে ক্ষুদ্র নৃগোষ্ঠীর সাংস্কৃতিক ইনস্টিটিউট, খাগড়াছড়ি রাখা হয়।

## কার্যক্রম
### প্রশিক্ষণ
# সাধারণ সঙ্গীত
# উপজাতীয় সঙ্গীত 
# তাঁত বুনন ও পোশাক তৈরি প্রশিক্ষণ
# নৃত্য
# নাট্য
# কবিতা আবৃত্তি ও প্রমিত উচ্চারণ
# চিত্রাঙ্কন

### গবেষণা, প্রকাশনা ও গ্রন্থাগার
# ক্ষুদ্র নৃগোষ্ঠীর ভাষা শিক্ষা কোর্স
# ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

এছাড়াও *খাগড়াছড়ি ‍‍‍জেলার ক্ষুদ্র নৃগোষ্ঠী সমূহের সংস্কৃতি বিকাশ ও উন্নয়ন এবং ইতিহাস, ঐতিহ্য ও আর্থ-সামাজিক অবস্থা বিশ্লেষণ* প্রকল্পের আওতায় প্রকাশিত হয়েছে বেশ কিছু গ্রন্থ।

## আরও দেখুন
* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* খাগড়াছড়ি জেলা

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান
বিষয়শ্রেণী:খাগড়াছড়ি জেলা
বিষয়শ্রেণী:খাগড়াছড়ি ভিত্তিক সংগঠন
বিষয়শ্রেণী:২০০৩-এ প্রতিষ্ঠিত সরকারি সংস্থা
কক্সবাজার সাংস্কৃতিক কেন্দ্র

**কক্সবাজার সাংস্কৃতিক কেন্দ্র** বাংলাদেশের কক্সবাজার জেলার, কক্সবাজার সদর উপজেলায় অবস্থিত। কক্সবাজার অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৮৫ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।

## ইতিহাস
১৯৭৮ সালে রাঙামাটিতে *উপজাতীয় সাংস্কৃতিক ইনস্টিটিউট* প্রতিষ্ঠার ফলে অন্যান্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে শিক্ষা মন্ত্রণালয়ের (তৎকালীন ক্রীড়া ও সংস্কৃতি বিভাগ) প্রশাসনিক নিয়ন্ত্রণে ১৯৮৫ সালে কক্সবাজারে ইনস্টিটিউটের একটি আঞ্চলিক কার্যালয় গঠন করা হয়। ১৯৯৪ সালে সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করে নাম পরিবর্তন করে রাখা হয় *কক্সবাজার সাংস্কৃতিক কেন্দ্র*। ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।

## কার্যক্রম
### প্রশিক্ষণ
# সাধারণ সঙ্গীত
# উপজাতীয় সঙ্গীত
# তাঁত বুনন ও পোষাক তৈরি প্রশিক্ষণ
# নৃত্য
# নাট্য
# কবিতা আবৃত্তি ও প্রমিত উচ্চারণ
# চিত্রাঙ্কন

### গবেষণা, প্রকাশনা ও গ্রন্থাগার
# ক্ষুদ্র নৃগোষ্ঠীর ভাষা শিক্ষা কোর্স
# ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

## আরও দেখুন
* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* কক্সবাজার জেলা

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান
বিষয়শ্রেণী:কক্সবাজার জেলা
বিষয়শ্রেণী:কক্সবাজার ভিত্তিক সংগঠন
বিষয়শ্রেণী:১৯৮৫-এ প্রতিষ্ঠিত সরকারি সংস্থা
ক্ষুদ্র নৃগোষ্ঠীর সাংস্কৃতিক ইনস্টিটিউট, রাঙ্গামাটি

**ক্ষুদ্র নৃগোষ্ঠীর সাংস্কৃতিক ইনস্টিটিউট** বাংলাদেশের রাঙ্গামাটি জেলার, রাঙ্গামাটি সদর উপজেলায় অবস্থিত। বৃহত্তর পার্বত্য চট্টগ্রাম অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৯৩ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।

## ইতিহাস
১৯৭৮ সালে রাঙামাটিতে *উপজাতীয় সাংস্কৃতিক ইনস্টিটিউট* প্রতিষ্ঠা করা হয়। প্রথমে প্রতিষ্ঠানটি পার্বত্য চট্টগ্রাম উন্নয়ন বোর্ডের নিয়ন্ত্রণাধীন ছিল। ১৯৮১ সালে এটি শিক্ষা মন্ত্রণালয়ের অধীনে স্থানান্তরিত হয় এবং ১৯৯৩ সালের ১ মে রাঙ্গামাটি পার্বত্য জেলা স্থানীয় সরকার পরিষদের নিকট এটি হস্তান্তর করা হয়। সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করা হয়। পরবর্তীতে ২০১০ সালের ১২ এপ্রিল ক্ষুদ্র *ক্ষুদ্র নৃগোষ্ঠী সাংস্কৃতিক প্রতিষ্ঠান আইন ২০১০* পাস হয়, যার অধীনে ইনস্টিটিউট একটি সংবিধিবদ্ধ স্বায়ত্বশাসিত প্রতিষ্ঠানে রূপান্তরিত হয়। এরপর ইনস্টিটিউটের নাম পরিবর্তন করে ক্ষুদ্র নৃগোষ্ঠীর সাংস্কৃতিক ইনস্টিটিউট, রাঙ্গামাটি রাখা হয়। বর্তমানে এটি সংস্কৃতি বিষয়ক মন্ত্রণালয়ের অধীনস্ত দপ্তর হিসেবে পরিচালিত হচ্ছে। এটি বৃহত্তর পার্বত্য চট্টগ্রামে বসবাসরত ১১টি ক্ষুদ্র নৃগোষ্ঠীর বর্ণাঢ্য ঐতিহ্যবাহী সংস্কৃতির সংরক্ষণ, উন্নয়ন ও বিকাশ সাধন এবং এই সকল সংস্কৃতিকে দেশের জাতীয় সংস্কৃতির মূল স্রোতধারার সহিত সম্পৃক্ত করার উদ্দেশ্যে প্রতিষ্ঠিত হয়।

## কাঠামো
ক্ষুদ্র নৃগোষ্ঠীর সাংস্কৃতিক ইনস্টিটিউটের কমপ্লেক্সে একটি দুইতলা বিশিষ্ট প্রশাসনিক ভবন রয়েছে। এছাড়াও, সেখানে ত্রিতলবিশিষ্ট একটি দৃষ্টিনন্দন জাদুঘর ভবন, ত্রিতলবিশিষ্ট ট্রেনিং সেন্টার ও আর্টিস্ট হোস্টেল ভবন, এবং ২৫০ আসনবিশিষ্ট একটি অডিটরিয়াম রয়েছে। ইনস্টিটিউটের মোট ৪টি শাখা রয়েছে। শাখাগুলো হলো: 
# প্রশাসন ও অর্থ শাখা
# সংস্কৃতি শাখা
# গবেষণা ও প্রকাশনা শাখা
# জাদুঘর ও লাইব্রেরী শাখা 
ক্ষুদ্র নৃগোষ্ঠীর সাংস্কৃতিক প্রতিষ্ঠান আইন-২০১০ এর ৬ এবং ৭ ধারা অনুযায়ী, সরকার কর্তৃক ইনস্টিটিউটের সার্বিক কার্যক্রম পরিচালনার জন্য ৯ সদস্য বিশিষ্ট একটি নির্বাহী পরিষদ অনুমোদিত হয়েছে।

## কার্যক্রম
### প্রশিক্ষণ
# সাধারণ সঙ্গীত
# উপজাতীয় সঙ্গীত 
# তাঁত বুনন ও পোষাক তৈরি প্রশিক্ষণ
# নৃত্য
# নাট্য
# কবিতা আবৃত্তি ও প্রমিত উচ্চারণ
# চিত্রাঙ্কন

### গবেষণা, প্রকাশনা ও গ্রন্থাগার
# ক্ষুদ্র নৃগোষ্ঠীর ভাষা শিক্ষা কোর্স
# ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

## আরো দেখুন
* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* রাঙ্গামাটি জেলা

## তথ্যসূত্র

বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:১৯৭৮-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:রাঙ্গামাটি ভিত্তিক সংগঠন
ক্ষুদ্র নৃগোষ্ঠী কালচারাল একাডেমি, রাজশাহী

**ক্ষুদ্র নৃগোষ্ঠী কালচারাল একাডেমি** বাংলাদেশের রাজশাহী জেলার, রাজশাহী মহানগরে অবস্থিত। বৃহত্তর রাজশাহী অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৮ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ একাডেমিটি প্রতিষ্ঠা করা হয়।

## ইতিহাস
১৯৭৮ সালে *রাজশাহী বিভাগীয় শহরে উপজাতীয় কালচারাল একাডেমি, খাগড়াছড়ি উপজাতীয় সাংস্কৃতিক ইনস্টিটিউট এবং মৌলভীবাজার মণিপুরী ললিতকলা একাডেমি স্থাপন* শীর্ষক শিরোনামে তিনটি প্রতিষ্ঠানের অনুমোদন দেয় সংস্কৃতি বিষয়ক মন্ত্রণালয়। এরই পরিপ্রেক্ষিতে বাংলাদেশ শিল্পকলা একাডেমির নিয়ন্ত্রণে ১৯৯৫ সালে এর নির্মাণ প্রকল্প বাস্তবায়িত হয়। ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।

## কার্যক্রম
### প্রশিক্ষণ
# সাধারণ সঙ্গীত
# উপজাতীয় সঙ্গীত 
# তাঁত বুনন ও পোশাক তৈরি প্রশিক্ষণ
# নৃত্য
# নাট্য
# কবিতা আবৃত্তি ও প্রমিত উচ্চারণ
# চিত্রাঙ্কন

### গবেষণা, প্রকাশনা ও গ্রন্থাগার
# ক্ষুদ্র নৃগোষ্ঠীর ভাষা শিক্ষা কোর্স
# ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

**প্রকাশিত গ্রন্থসমূহ**
# ক্ষুদ্র নৃগোষ্ঠীর লোকায়ত জ্ঞান
# সাংস্কৃতিক পরিমন্ডলে ক্ষুদ্র নৃগোষ্ঠীর শিশু
# রাজশাহী বিভাগের ক্ষুদ্র নৃগোষ্ঠী

## আরো দেখুন
* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* রাজশাহী বিভাগ
* রাজশাহী জেলা

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান
বিষয়শ্রেণী:রাজশাহী জেলা
বিষয়শ্রেণী:রাজশাহী ভিত্তিক সংগঠন
বিষয়শ্রেণী:১৯৭৮-এ প্রতিষ্ঠিত সরকারি সংস্থা
সরযূ বালা সরকারি বালিকা উচ্চ বিদ্যালয়, কিশোরগঞ্জ

**সরযূ বালা সরকারি বালিকা উচ্চ বিদ্যালয়** হচ্ছে বাংলাদেশের কিশোরগঞ্জ জেলার কিশোরগঞ্জ পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৪৩ সালে।

## ইতিহাস
১৯১৪ সালে অ্যাডভোকেট ভৈরব চন্দ্র চৌধুরীর পৃষ্ঠপোষকতায় *আরবান স্কুল* নামে একটি প্রাথমিক বিদ্যালয় প্রতিষ্ঠার মধ্য দিয়ে বিদ্যালয়টি যাত্রা শুরু হয়। পরবর্তীতে মিডল স্কুলে (এম. ই. স্কুল) উন্নীত হওয়ার পাশাপাশি বিদ্যালয়ের নাম পরিবর্তন করে রাখা হয় *সরযূ বালা বিদ্যা নিকেতন।* এই সরযূ বালা ছিলেন ভৈরব চন্দ্র চৌধুরীর মেয়ে। ১৯৬৮ সালে বিদ্যালয়টি সরকারিকরণ করে *এস. ভি. সরকারি বালিকা উচ্চ বিদ্যালয়* নামে নামকরণ করা হয়। কিন্তু, বাংলাদেশ সরকারের শিক্ষাপ্রতিষ্ঠানের পূর্ণনাম ব্যবহারের ঘোষণায় নাম পরিবর্তন করে *সরযূ বালা সরকারি বালিকা উচ্চ বিদ্যালয়* রাখা হয়।

## শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।

## পোশাক
* গাঢ় সবুজ কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্ 

## ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ





## গবেষণাগার
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

## গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

## খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

## সহশিক্ষা কার্যক্রম
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন
# আইসিটি ক্লাব 
# বিজ্ঞান ক্লাব
# বিতর্ক ক্লাব
# সংগীত ও নাট্য ক্লাব

### অন্যান্য কার্যক্রম
* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* গার্লস্ গাইড
* স্কাউট
* রেড ক্রিসেন্ট

## আরো দেখুন
* কিশোরগঞ্জ সরকারি বালক উচ্চ বিদ্যালয়
* কিশোরগঞ্জ সরকারি মহিলা কলেজ
* পাকুন্দিয়া আদর্শ মহিলা কলেজ
* বনগ্রাম আনন্দ কিশোর স্কুল এন্ড কলেজ

## তথ্যসূত্র

বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কিশোরগঞ্জ জেলার বিদ্যালয়
কর্ণাটকের হিন্দি বিরোধী আন্দোলন

230px|থাম্ব|ডান|বেঙ্গালুরুতে ২০১৯ সালে ১৪ই সেপ্টেম্বর হিন্দি দিবস উদযাপনের বিরুদ্ধে প্রতিবাদ মিছিল।
**কর্ণাটকের হিন্দি বিরোধী আন্দোলন**গুলি ভারতের কর্ণাটক রাজ্যে সংঘটিত একটি ধারাবাহিক আন্দোলন ছিল। রাজ্যে ২০১৯ সালের ১৪ই সেপ্টেম্বর হিন্দি দিবস উদযাপনের প্রতিবাদে বেশ কিছু কন্নড় প্রতিবাদী কর্মী ও সংগঠন বেঙ্গালুরুর টাউনহল থেকে ফ্রিডম পার্ক পর্যন্ত মিছিল করেছিল।

## ২০১৭-এর আন্দোলন
### বেঙ্গালুরু মেট্রো
বেঙ্গালুরু মেট্রো রেল কর্পোরেশন লিমিটেড (বিএমআরসিএল) নাম্মা মেট্রো প্রকল্পে রেলওয়ে স্টেশনগুলিতে কন্নড়, ইংরেজি ও হিন্দি সহ তিনটি ভাষার নামফলক ও নির্দেশনা ফলক ব্যবহার করেছে। কিছু স্থানীয় ব্যক্তি বিশ্বাস করেছিল যে মেট্রোতে হিন্দি ব্যবহার আসলে চাপিয়ে দেওয়া হয়েছে কারণ প্রকল্প তহবিলের বড় অংশ রাজ্য সরকার প্রদত্ত হয়েছিল। কন্নড়পন্থী কর্মীরা মেট্রো স্টেশনের বাইরে প্রতিবাদ করেছিল এবং টুইটার হ্যাশট্যাগ #নাম্মামেট্রোহিন্দিবেদা (ইংরেজি:#NammaMetroHindiBeda, বাংলা অনুবাদ: আমাদের মেট্রো, আমরা হিন্দি চাই না) ব্যবহার করে অনলাইন প্রচার শুরু করেছিল।

### ব্যাঙ্ক
মেট্রোতে সফল প্রচারণার পরে, কর্মীরা ব্যাঙ্কগুলিতে বেশি বেশি করে কন্নড় ভাষা ব্যবহারের দাবি করেছিলেন। তারা টুইটার হ্যাশট্যাগ #নাম্মাবাঙ্কুকন্নাডাবেকু (ইংরেজি:#Nammabankukannadabeku, বাংলা অনুবাদ:"আমাদের ব্যাঙ্ক, আমরা কন্নড় চাই") ব্যবহার করে একই ধরনের অনলাইন প্রচারাভিযান অব্যাহত রেখেছে।

## কর্ণাটকে হিন্দি দিবস উদযাপন
অ-হিন্দিভাষী রাজ্য কর্ণাটকে হিন্দি দিবস উদযাপনের বিরুদ্ধে তীব্র বিরোধিতা ছিল। এই উদযাপনের বিরুদ্ধে রাজ্যব্যাপী বিক্ষোভ হয়েছিল। কর্মীরা টুইটারে #স্টপহিন্দিইমপোজিশন (ইংরেজি:#StopHindiImposition, বাংলা অনুবাদ:"হিন্দি চাপানো বন্ধ করুন") হ্যাশট্যাগ ব্যবহার করে প্রতিবাদে তাদের সমর্থন দেখিয়েছিল, এবং উগ্র হিন্দি জাতীয়তাবাদের বিষয়ে সচেতনতা তৈরি করেছিল।

## ছবি প্রদর্শনী
১৩ ই সেপ্টেম্বর, ২০১৩ তারিখে *ভারতের ভাষা নীতি সমতা প্রচার করতে হবে* উপর রবীন্দ্র কালক্ষেত আর্ট গ্যালারীতে একটি ছবি প্রদর্শনী অনুষ্ঠিত হয়। 

## তথ্যসূত্র

বিষয়শ্রেণী:হিন্দি
বিষয়শ্রেণী:হিন্দি বিরোধী আন্দোলন
বিষয়শ্রেণী:ভারতে প্রতিবাদ
বিষয়শ্রেণী:কর্ণাটকের ইতিহাস (১৯৪৭-বর্তমান)
বিষয়শ্রেণী:ভারতে ভাষা আন্দোলন
তাওহিদ আল জিহাদ

**জাহাফিলুল তাওহিদ ওয়াল-জিহাদ ফি ফিলিস্তিন বা তাওহিদ আল জিহাদ** হল ফিলিস্তিনের গাজা উপত্যকা ও সিনাই উপদ্বীপের সক্রিয় একটি সুন্নি ইসলামপন্থী ফিলিস্তিনি প্রতিরোধগোষ্ঠী এবং গাজায় আল-কায়েদার শাখা সংগঠনপর। " ওসামা বিন লাদেন এবং আয়মান আল-জাওয়াহিরির বার্তা পাওয়ার পরে" আল-কায়েদার প্রতি আনুগত্যের প্রতিশ্রুতি দিয়ে, 6 নভেম্বর 2008-এ এই গোষ্ঠীর প্রতিষ্ঠার কথা প্রকাশ্যে ঘোষণা করা হয়েছিল৷  "তাওহিদ আল-জিহাদ" লেবেলের বিভিন্ন রূপ গাজা উপত্যকার উন্নয়নের সাথে সম্পর্কিত হয়েছে। গ্রুপের আকার সর্বজনীনভাবে পরিচিত নয়।

## তথ্যসূত্র

বিষয়শ্রেণী:আল-কায়েদার শাখা
বিষয়শ্রেণী:মিশরের জিহাদি দল
বিষয়শ্রেণী:ফিলিস্তিনের জিহাদি দল
বিষয়শ্রেণী:গাজা ভূখণ্ড
আনসার আল শরিয়া

থাম্ব
**জামায়াতু আনসার আল-শরিয়া** বা **আনসার আল-শরিয়া** হল ইয়েমেন ভিত্তিক একটি জিহাদি সংগঠন, যাতে আল কায়েদার আরব উপদ্বীপ শাখার বেশ কয়েকটি ইউনিট অন্তর্ভুক্ত রয়েছে। আল কায়েদা ২০১১ সালে আনসার আল-শরিয়াকে ইয়েমেন-ভিত্তিক একটি সহযোগী সংগঠন হিসাবে তৈরি করে এবং এটি পশ্চিমা বিশ্বের উপর আন্তর্জাতিক আক্রমণের পরিবর্তে ইয়েমেনে একটি বিদ্রোহ চালানোর দিকে মনোনিবেশ করে। গোষ্ঠিটি ইয়েমেনের একটি উল্লেখযোগ্য অংশ নিয়ন্ত্রণে নিয়ে সেখানে শরিয়া আমিরাত প্রতিষ্ঠা করেছে বলে দাবি করে।

২০১১ সালে জিঞ্জিবার যুদ্ধের পর দলটি দক্ষিণ ইয়েমেনের কিছু শহর নিয়ন্ত্রণ করে সেখানে একটি আমিরাত প্রতিষ্ঠা করে। আনসার আল-শরিয়া ২০১২ সালে সানা বোমা হামলা ও ২০১৩ সালে সানা হামলার দায় স্বীকার করে। ২০১৭ সালের প্রথম দিকে আনসার আল শরিয়া আল বায়দা, শেবওয়া, মারিব, জাওফ ও তাইজ প্রদেশে হুথি ও সালেহ বাহিনীর সাথে আঞ্চলিক নিয়ন্ত্রণের জন্য লড়াই শুরু করে।

২০১২ সালের ৪ অক্টোবর মার্কিন পররাষ্ট্র দফতর তার বিদেশী সন্ত্রাসী সংগঠনের তালিকা সংশোধন করে ইয়েমেনের আনসার আল-শরিয়াকে আলাদা সংগঠন হিসেবে তালিকাভুক্ত করার পরিবর্তে আল কায়েদা আরব উপদ্বীপ শাখার উপনাম হিসেবে চিহ্নিত করে। একই দিনে জাতিসংঘের আল-কায়েদা বিষয়ক নিষেধাজ্ঞা কমিটিও গোষ্ঠীটিকে তালিকাভুক্ত করে। নিউজিল্যান্ডও এটিকে জঙ্গি গোষ্ঠী হিসেবে তালিকাভুক্ত করে। ২০১৫ সালের শুরুর দিকে কিছু সদস্য গ্রুপ থেকে বিচ্ছিন্ন হয়ে ইসলামিক স্টেট অফ ইরাক অ্যান্ড দ্য লেভান্টের প্রতি আনুগত্যের প্রতিশ্রুতি দিয়েছে বলে জানা যায়। ২০২০ সালের জানুয়ারিতে গ্রুপের নেতা কাসিম আল রায়মি মার্কিন বিমান হামলায় নিহত হয়েছেন বলে দাবি করা হয়।

## তথ্যসূত্র

বিষয়শ্রেণী:আল-কায়েদার সাথে সংশ্লিষ্ট দল
বিষয়শ্রেণী:ইয়েমেনের জিহাদি দল
বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
বিষয়শ্রেণী:ইয়েমেন ভিত্তিক আধাসামরিক সংগঠন
বিষয়শ্রেণী:ইয়েমেনের বিদ্রোহী দল
বিষয়শ্রেণী:ইয়েমেনে সন্ত্রাসবাদ
কেন্দ্রীয় ইন্দো-আর্য ভাষাসমূহ

**কেন্দ্রীয় ইন্দো-আর্য ভাষাসমূহ** বা **হিন্দি ভাষাসমূহ** হল উত্তর ভারত ও মধ্য ভারত জুড়ে পরস্পর সম্পর্কিত কথ্য ভাষার বৈচিত্র্যগুলির একটি দল। এই ভাষা বৈচিত্র্যগুলি ইন্দো-আর্য ভাষা পরিবারের কেন্দ্রীয় অংশ গঠন করে, অপর দিকে ইন্দো-আর্য ভাষা পরিবার নিজেই ইন্দো-ইউরোপীয় ভাষা পরিবারের একটি অংশ। এগুলি ঐতিহাসিকভাবে একটি ঔপভাষিক ধারাবাহিকতা তৈরি করে, যা মধ্য প্রাকৃত থেকে এসেছে। হিন্দি বলয়ে অবস্থিত, কেন্দ্রীয় অঞ্চলে উত্তর ভারতের লিঙ্গুয়া ফ্রাঙ্কা হিন্দুস্তানি ভাষার কৌরবি (দিল্লি) উপভাষা (কয়েকটি 'খারিবোলি' নামে পরিচিত) অন্তর্ভুক্ত রয়েছে, যা আধুনিক প্রতিম হিন্দি ও আধুনিক প্রতিম উর্দু সাহিত্যের ভিত্তি। ইন্দো-আর্য ভাষা পরিবারের ক্ষেত্রে, এই ভাষা গোষ্ঠীর সুসংগততা শ্রেণিবিভাগের উপর নির্ভর করে; এখানে শুধুমাত্র পূর্ব ও পশ্চিম হিন্দিকে বিবেচনা করা হবে।

## ভাষাসমূহ
যদি যথাযথ হিন্দির উপভাষাবিদ্যা মধ্যে ঐকমত্য বিবেচনা করা যায়, তা হল এটি উপভাষার দুটি দলে বিভক্ত হতে পারে: *পশ্চিমাঞ্চলীয় হিন্দি* ও *পূর্বাঞ্চলীয়  হিন্দি*। *পশ্চিমাঞ্চলীয় হিন্দি* শৌরসেনী প্রাকৃতের অপভ্রংশ রূপ থেকে, *পূর্বাঞ্চলীয় হিন্দি* অর্ধমাগধি প্রাকৃত থেকে উদ্ভূত হয়েছিল।

# **পশ্চিমাঞ্চলীয় হিন্দি**
#*ব্রজ (১৬ লাখ), পশ্চিম উত্তরপ্রদেশ এবং রাজস্থান ও হরিয়ানা সংলগ্ন জেলা।
#*হরিয়াণি (৮০ লাখ), চণ্ডীগড়, হরিয়ানায় এবং সংখ্যালঘু হিসেবে পাঞ্জাব ও দিল্লিতে কথ্য ভাষা হিসাবে ব্যবহৃত হয়॥
#*বুন্দেলি (৩০ লাখ), দক্ষিণ-পশ্চিম উত্তরপ্রদেশ এবং পশ্চিম-মধ্য মধ্যপ্রদেশের কথ্য ভাষা।
#*কনৌজি (৯৫ লাখ), পশ্চিম-মধ্য উত্তরপ্রদেশের কথ্য ভাষা।
#*হিন্দুস্তানি (৩১.২ কোটি), পশ্চিম উত্তরপ্রদেশ, দিল্লি এবং দেশভাগের পরে পাকিস্তানে কথ্য ভাষা হিসাবে ব্যবহার করা হয়।
#** হিন্দি (৩২.২ কোটি), হিন্দুস্তানির একটি সংস্কৃতকৃত রূপ, ভারতের সবচেয়ে সাধারণ ভাষা।
#** উর্দু (৭ কোটি), হিন্দুস্তানির একটি ফার্সি-আরবিকৃত রূপ, পাকিস্তানে সরকারি ভাষা।

# **পূর্বাঞ্চলীয় হিন্দি**
#*অবধি (৪৩.৫ লাখ), উত্তর ও উত্তর-মধ্য উত্তরপ্রদেশের পাশাপাশি ক্যারিবীয়, ফিজি, মরিশাস ও দক্ষিণ আফ্রিকাতে কথ্য ভাষা হিসাবে ব্যবহৃত হয়।
#**ক্যারিবীয় হিন্দুস্তানি (১.৬৬ লাখ) (বেশিরভাগই ভোজপুরি ভিত্তিক তবে বড় আকারের অবধি প্রভাব রয়েছে)
#**ফিজি হিন্দি (৪.৬০ লাখ) (ভোজপুরি প্রভাব সহ অধিকাংশ অবধির উপর ভিত্তি করে)
#*বাঘেলি (৮০ লাখ), উত্তর-মধ্য মধ্যপ্রদেশ ও দক্ষিণ-পূর্ব উত্তরপ্রদেশের কথ্য ভাষা।
#*ছত্তিশগড়ি (১.৮ কোটি), দক্ষিণ-পূর্ব মধ্যপ্রদেশ এবং উত্তর ও মধ্য ছত্তিশগড়ের কথ্য ভাষা।
#**সুরগুজিয়া (১৭ লাখ), ছত্তিশগড়ের কথ্য ভাষা।

এই বিশ্লেষণে সাংস্কৃতিক কারণে কখনও কখনও হিন্দির জন্য দাবি করা বিহারি, রাজস্থানী ও পাহাড়ি-এর মতো বিভিন্ন প্রকারকে বাদ দেওয়া হয়েছে।

## তথ্যসূত্র

বিষয়শ্রেণী:কেন্দ্রীয় ইন্দো-আর্য ভাষাসমূহ
বিষয়শ্রেণী:ইন্দো-আর্য ভাষাসমূহ
বিষয়শ্রেণী:ভারতের ভাষা
বিষয়শ্রেণী:উত্তর ভারত
আন নুসরা ফ্রন্ট

**আল-নুসরা ফ্রন্ট** বা **জাবহাতুন নুসরা** বা, **যাবহাতু ফাতাহ আল-শাম** হল সিরীয় গৃহযুদ্ধে সিরিয়ার সরকারি বাহিনীর বিরুদ্ধে লড়াই করা একটি সালাফি জিহাদি সংগঠন। এর লক্ষ্য হল, বর্তমান সিরিয়ার স্বৈরশাসক বাসার আল আসাদের পতন ঘটিয়ে সেখানে একটি ইসলামী রাষ্ট্র প্রতিষ্ঠা করা। অতীতে দলটি বেশ কয়েকবার তার নাম পরিবর্তন করেছে। ২০১৩ সালে এটা আল কায়েদার সিরীয় শাখার পরিণত হয় এবং ২০১৭ সালে গোষ্ঠিটি আল কায়েদা বা অন্য কারো শাখা সংগঠন হওয়ার বিষয়টি অস্বীকার করে।

২০১২ সালে এটি গঠিত হয় এবং সে বছরের নভেম্বরে *[[দ্য ওয়াশিংটন পোস্ট|ওয়াশিংটন পোস্ট]]* আননুসরাকে বিদ্রোহী বাহিনীগুলির মধ্যে সবচেয়ে আক্রমণাত্মক ও সফল হিসাবে বর্ণনা করে। ২০১২ সালের ডিসেম্বর মাসে মার্কিন পররাষ্ট্র দফতর এটিকে একটি বিদেশী জঙ্গি সংগঠন হিসেবে মনোনীত করে।  এর ফলে ২০১৩ সালের এপ্রিলে এটি আল কায়েদার আনুষ্ঠানিক সিরীয় শাখায় পরিণত হয়। 

২০১৫ সালের মার্চে গ্রুপটি অন্যান্য জিহাদি গোষ্ঠীর সাথে যোগ দিয়ে **জায়শুল ফাতাহ** গঠন করে।  ২০১৬ সালের জুলাই মাসে এটি জাবহাতুন নুসরা থেকে আনুষ্ঠানিকভাবে জাবহাতু ফাতাহ আল-শাম নাম ধারণ করে। ২০১৭ সালের ২৮ জানুয়ারি দলটি আহরার আল শাম ও অন্যান্য বিদ্রোহী গোষ্ঠীগুলির সাথে সহিংস সংঘর্ষের পরে অন্য চারটি দলের সাথে একীভূত হয়ে **হায়াতু তাহরির আল শাম** গঠন করে একটি নতুন গোষ্ঠী রূপে আত্মপ্রকাশ করে।  তখন গ্রুপটি আল কায়েদা বা অন্য কারো অংশ হওয়ার বিষয়টি অস্বীকার করে এবং একটি বিবৃতিতে বলে যে, গ্রুপটি একটি স্বাধীন সত্তা এবং এটি পূর্ববর্তী সংগঠন বা উপদলের সম্প্রসারণ নয়। 

## তথ্যসূত্র

বিষয়শ্রেণী:২০১১-এ সিরিয়ায় প্রতিষ্ঠিত
বিষয়শ্রেণী:সিরিয়ার গৃহযুদ্ধের সরকারবিরোধী দল
বিষয়শ্রেণী:শিয়াবিদ্বেষ
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:সিরিয়ায় ইসলামি সন্ত্রাসবাদ
বিষয়শ্রেণী:সালাফি জিহাদি দল
বিষয়শ্রেণী:কুতুবি সংগঠন
বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:বাহরাইন কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:জাপান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরাক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সৌদি আরব কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সিরিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
বিষয়শ্রেণী:তুরস্ক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মালয়েশিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সিরিয়ার গৃহযুদ্ধে তুরস্কের অংশগ্রহণ
বিষয়শ্রেণী:আল-কায়েদার সাথে সংশ্লিষ্ট দল
আল মুরাবিতুন

**আল মুরাবিতুন** হল প্রধানত মালি ও নাইজারে সক্রিয় একটি আফ্রিকীয় জিহাদি সংগঠন।  ২০১৫ সালের ডিসেম্বরে এটি আল কায়েদা ইসলামি মাগরিব শাখায় (AQIM) যোগদান করে। দলটি মালি, আলজেরিয়া, দক্ষিণ-পশ্চিম লিবিয়া ও নাইজারে সক্রিয় এবং এসব দেশ একীভূত করে একটি ইসলামি রাষ্ট্র প্রতিষ্ঠা করার লক্ষ্যে লড়াই করছে বলে দাবি করে। এটি বর্তমান মালিতে সক্রিয় কায়েদার অফিসিয়াল শাখা আল কায়েদা ইন ইসলামিক মাগরিবের নেতৃত্বাধীন এবং এর নেতারা আয়মান আল-জাওয়াহিরির প্রতি আনুগত্যের শপথ প্রকাশ করেছে। 

## তথ্যসূত্র

বিষয়শ্রেণী:মালির বিদ্রোহী দল
বিষয়শ্রেণী:আলজেরিয়ার বিদ্রোহী দল
বিষয়শ্রেণী:নাইজারের বিদ্রোহী দল
বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরাক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
বিষয়শ্রেণী:আফ্রিকা ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন
অঙ্গনা রায়

**অঙ্গনা রায়** হলেন একজন ভারতীয় অভিনেত্রী যিনি প্রাথমিকভাবে বাংলা এবং হিন্দি চলচ্চিত্র শিল্পে কাজ করেন। ২০০৩ সালে, আলো চলচ্চিত্রের মাধ্যমে তার বাংলা অভিষেক হয়। তিনি বাংলা ওয়েব সিরিজ যেমন সেই যে হলুদ পাখি, পাপ, তানসেনের তানপুরা এবং মোহমায়াতেও অভিনয় করেছেন।

## কর্মজীবন
পাঁচ বছর বয়সে ২০০৩ সালে, তরুণ মজুমদার পরিচালিত আলো চলচ্চিত্রের মাধ্যমে তার কর্মজীবন শুরু করেন। দীর্ঘ বিরতির পর, ২০১৩ সালে তিনি ওয়েবসিরিজ সেই যে হলুদ পাখি নিয়ে ফিরে আসেন। এরপর তিনি পাপ নামের একটি ওয়েব সিরিজে অভিনয় করেন। ২০২০ সালে, তিনি তানসেনার তানপুরা ওয়েব সিরিজে রোহিণী চরিত্রে অভিনয় করেছিলেন। তিনি সিরিজে তার চরিত্রে অভিনয়ের জন্য সবচেয়ে বেশি পরিচিত। ২০২২ সালে, তিনি ওয়েবসিরিজ শ্রীকান্তে রাজলক্ষ্মীর ভূমিকায় অভিনয় করেছিলেন। এগুলি ছাড়াও, তিনি হোমকামিং, মিসেস আন্ডারকভার, মোহোমায়া এবং অন্যান্য সিনেমা এবং ওয়েব সিরিজেও অভিনয় করেছেন। তিনি সম্প্রতি অনুপম রায়ের সাথে গা ছুঁয়ে বলছি নামে একটি মিউজিক ভিডিও করেছেন।

## চলচ্চিত্রসমূহ

### চলচ্চিত্রসমূহ

### ওয়েব ধারাবাহিক

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাঙালি অভিনেত্রী
জুনদ আল আকসা

**জুনদ আল আকসা** বা **লিওয়া আল আকসা** হল একটি সুন্নি জিহাদি সংগঠন, যা সিরীয় গৃহযুদ্ধের সময় সিরিয়ায় সক্রিয় ছিল। এটি পূর্বে **সারায়াত আল কুদস** নামে পরিচিত ছিল এবং এটি আল-নুসরা ফ্রন্টের একটি সাবইউনিট হিসেবে আবু আবদুল আজিজ আল-কাতারি কর্তৃক প্রতিষ্ঠিত হয়। তবে পরে গোষ্ঠীটি স্বাধীন হয়ে ওঠে। কারণ আন নুসরা তখন খুব দ্রুত বেড়ে উঠছিল এবং ইসলামিক স্টেট অফ ইরাক অ্যান্ড দ্য লেভান্টের সাথে লড়াইয়ে লিপ্ত ছিল। ২০১৬ সালের ২০ সেপ্টেম্বর মার্কিন পররাষ্ট্র দপ্তর জুনদ আল আকসাকে জঙ্গি সংগঠন হিসাবে মনোনীত করে। 

২০১৬ সালের অক্টোবরে গ্রুপটি পুনরায় আন নুসরা ফ্রন্টে যোগ দেয় এবং তখন এটির নাম জাবহাতু ফাতাহ আল-শাম (JFS) রাখা হয়। ২০১৭ সালের ২৩ জানুয়ারি JFS ঘোষণা করে যে, জুনদ আল আকসা এখন থেকে জাবহাতু ফাতাহ আল শামের অংশ নয়।   ২০১৭  সালের ফেব্রুয়ারির মাসে জুনদ আল আকসার কিছু ইউনিট নবগঠিত তাহরির আল শামে যোগ দেয়। ফলে অন্যরা এটি প্রত্যাখ্যান করে *লিওয়া আল আকসা* নামে একটি নতুন গ্রুপ গঠন করে এবং অন্যান্য বিদ্রোহীদের কাছ থেকে উত্তর হামা এবং দক্ষিণ ইদলিবের অনেক শহর দখল করে।

এই হামলার পর তাহরির আল-শাম লিওয়া আল আকসার বিরুদ্ধে একটি সামরিক অভিযান শুরু করে এবং তাদের এ কথা বলে অভিযুক্ত করে যে, তারা আইএসের সহযোগী।  তাহরির আল শামের সাথে তীব্র সংঘর্ষের পর পরাজিত হয়ে ২০১৭ সালের  ফেব্রুয়ারি মাসে প্রায় ২,১০০ জন লিওয়া আল আকসার সদস্য ইদলিব প্রদেশ ছেড় রাক্কা প্রদেশে আইএসে যোগদান করে।

## তথ্যসূত্র

বিষয়শ্রেণী:সিরিয়ার জিহাদি দল
বিষয়শ্রেণী:সালাফি জিহাদি দল
বিষয়শ্রেণী:মালয়েশিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সৌদি আরব কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:কুতুবি সংগঠন
বিষয়শ্রেণী:ইসলামিক স্টেট অব ইরাক অ্যান্ড দ্য লেভান্ট
যশোর সরকারি বালিকা উচ্চ বিদ্যালয়

**যশোর সরকারি বালিকা উচ্চ বিদ্যালয়**  বাংলাদেশের যশোর জেলার যশোর সদর উপজেলায় অবস্থিত একটি বিদ্যালয়। এটি প্রতিষ্ঠিত হয়েছিল ১৯৩৫ সালের ১ জানুয়ারি এবং স্থানীয়দের কাছে বিদ্যালয়টি **মোমিন গার্লস স্কুল** নামে পরিচিত।

## ইতিহাস
১৯৩৫ সালে যশোর জেলার মেয়েদের শিক্ষার মান বৃদ্ধির উদ্দেশ্যে তৎকালীন জেলা ম্যাজিস্ট্রেট মোঃ মোমিন উদ্দিন ও স্থানীয় ব্যক্তিবর্গের প্রচেষ্টায় *মোমিন গার্লস স্কুল* নামে একটি বিদ্যালয় প্রতিষ্ঠিত হয়। পরবর্তীতে ১৯৬২ সালে জাতীয়কৃত হলে বিদ্যালয়ের নাম পরিবর্তন করে *যশোর সরকারি বালিকা উচ্চ বিদ্যালয়* রাখা হয়।

## শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।

## ইউনিফর্ম
* নীল কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্ 

## ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ





## ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

## গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

## খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

## সহশিক্ষা কার্যক্রম
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন
# আইসিটি ক্লাব 
# বিজ্ঞান ক্লাব
# বিতর্ক ক্লাব
# সংগীত ও নাট্য ক্লাব

### অন্যান্য কার্যক্রম
* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি 
* গার্লস্ গাইড
* স্কাউট
* রেড ক্রিসেন্ট

## আরো দেখুন
* যশোর সদর উপজেলা
* যশোর জেলা
* যশোর জেলার শিক্ষা প্রতিষ্ঠানের তালিকা

## তথ্যসূত্র

বিষয়শ্রেণী:বাংলাদেশের বালিকা বিদ্যালয়
বিষয়শ্রেণী:১৯৩৫-এ ব্রিটিশ ভারতে প্রতিষ্ঠিত
বিষয়শ্রেণী:১৯৩৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:যশোরের বিদ্যালয়
এস্তেবান আন্দ্রাদা

**এস্তেবান মাক্সিমিলিয়ানো আন্দ্রাদা** (, ; জন্ম: ২৬ জানুয়ারি ১৯৯১; **এস্তেবান আন্দ্রাদা** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব মোন্তেররেই এবং আর্জেন্টিনা জাতীয় দলের হয়ে গোলরক্ষক হিসেবে খেলেন।

২০১১ সালে, আন্দ্রাদা আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
এস্তেবান মাক্সিমিলিয়ানো আন্দ্রাদা ১৯৯১ সালের ২৬শে জানুয়ারি তারিখে আর্জেন্টিনার সান মার্তিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আন্দ্রাদা আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১১ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ১৯ ম্যাচে অংশগ্রহণ করেছেন।

২০১৯ সালের ২৬শে মার্চ তারিখে, ২৮ বছর ও ২ মাস বয়সে, ডান পায়ে ফুটবল খেলায় পারদর্শী আন্দ্রাদা মরক্কোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি আর্জেন্টিনা ১–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আন্দ্রাদা সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:বোকা জুনিয়র্সের খেলোয়াড়
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:ক্লাব আতলেতিকো লানুসের খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ফুটবল ক্লাব মোন্তেররেইয়ের খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:মেন্দোসার (আর্জেন্টিনা) ফুটবলার
বিষয়শ্রেণী:প্যান আমেরিকান গেমসে আর্জেন্টিনার ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
বুরকিনি

থাম্ব|290x290পিক্সেল| ঢেউয়ে সাঁতার কাটছে বুরকিনি পরা এক নারী

একটি **বুরকিনি** (বোরকা ও বিকিনির পিন্ডারিশব্দ, যদিও এই পোশাকগুলির মধ্যে কোনটিই যোগ্য নয়) নারীদের জন্য সাঁতারের পোশাকের একটি শৈলী। এটি মুখ, হাত ও পা ছাড়া পুরো শরীর ঢেকে রাখে, যদিও সাঁতারের জন্য যথেষ্ট হালকা। ওয়েটস্যুট এবং একটি সুইমিং ক্যাপ পরা ব্যক্তির ত্বকের প্রায় সমপরিমাণ ঢাকা থাকে। 

নকশাটি শালীন পোশাকের ইসলামিক ঐতিহ্যকে সম্মান করার উদ্দেশ্যে করা হয়েছে। এটি সূর্য থেকে সুরক্ষার জন্যও পরিধান করা হয়।

বুরকিনি মূলত অস্ট্রেলিয়ায় অহেদা জেনেত্তি দ্বারা নকশা করা হয়েছিল।  জেনেত্তি কোম্পানীর আহিদা *বুরকিনি* শব্দের ট্রেডমার্কের মালিক, কিন্তু এটি কখনও কখনও সাঁতারের পোষাকের অনুরূপ ধরনগুলির সাধারণ শব্দ হিসাবে ব্যবহৃত হয়। 

## তথ্যসূত্র

## বহিঃসংযোগ

* বুরকিনি ওয়েবসাইট

বিষয়শ্রেণী:নারীদের পোশাক
বিষয়শ্রেণী:সাঁতারের স্যুট
বিষয়শ্রেণী:ইসলামি পোশাক (নারী)
বিষয়শ্রেণী:অস্ট্রেলীয় উদ্ভাবন
বিষয়শ্রেণী:আরব উদ্ভাবন
বিষয়শ্রেণী:অপর্যালোচিত অনুবাদসহ পাতা
মনোকিনি

**মনোকিনি**, ১৯৬৪ সালে রুডি গার্নরিচ দ্বারা নকশা করা, শুধুমাত্র একটি সংক্ষিপ্ত, নীচের দিকটা টাইট-ফিটিং এবং দুটি পাতলা স্ট্র্যাপ সমন্বিত, ছিল প্রথম নারীদের বক্ষ উন্মুক্ত সাঁতারের পোষাক।  তার বিপ্লবী এবং বিতর্কিত নকশার মধ্যে ছিল "মাঝখানের থেকে উপরের উরু পর্যন্ত প্রসারিত"  এবং "ঘাড়ের চারপাশে আটকে থাকা জুতার ফিতার মত আটকে রাখা হয়েছিল।"  কিছু কিছু কৃতিত্ব গার্নরিচের নকশা থেকে শুরু হয়েছিল, যেগুলোকে যৌন বিপ্লবের প্রতীক হিসাবে বর্ণনা করা করেছে। 

গার্নরিচ একটি দমনমূলক সমাজের বিরুদ্ধে প্রতিবাদ হিসাবে মনোকিনি নকশা করেছিলেন। যদিও প্রাথমিকভাবে মনোকিনি বাণিজ্যিকভাবে উৎপাদন করার ইচ্ছা তার ছিল না, কিন্তু *লুক* ম্যাগাজিনের সুজান কির্টল্যান্ড একে জনসাধারণের কাছে উপলব্ধ করার জন্য রাজি হন। এই মনোকিনি পরিহিত পেগি মফিটের প্রথম ছবি যখন *উইমেনস ওয়্যার ডেইলিতে* ৩ জুন, ১৯৬৪ সালে প্রকাশিত হয়, তখন এটি মার্কিন যুক্তরাষ্ট্র এবং অন্যান্য দেশে ব্যাপক বিতর্কের জন্ম দেয়। গার্নরিচ প্রায় ৩,০০০ স্যুট বিক্রি করেন, কিন্তু মাত্র দুটি জনসমক্ষে পরা হয়েছিল। প্রথমটি ২২শে জুন, ১৯৬৪ সালে সান ফ্রান্সিসকোতে ক্যারল ডোডা পরেছিলেন কনডর নাইটক্লাবে, যা মার্কিন যুক্তরাষ্ট্রে টপলেস নাইটক্লাব যুগের সূচনা করে এবং দ্বিতীয়টি ১৯৬৪ সালের জুলাই মাসে শিকাগোর নর্থ অ্যাভিনিউ সৈকতে টনি লি শেলি পরেছিলেন, যাকে গ্রেফতার করা হয়েছিল।

কিছু নির্মাতা এবং খুচরা বিক্রেতা আধুনিক মনোকিনি সুইমস্যুট নকশাকে টপলেস সাঁতারের পোষাক, টপলেস বিকিনি, বা ইউনিকিনি হিসাবে উল্লেখ করেন। 

## তথ্যসূত্র

বিষয়শ্রেণী:বিকিনি
বিষয়শ্রেণী:অপর্যালোচিত অনুবাদসহ পাতা